

Poštovane učenice i učenici, učiteljice i učitelji, profesorice i profesori, ravnateljice i ravnatelji!

 **Grad Bjelovar** pokrovitelj je **17. dana** **medijske kulture** s temom**: Samo radost!, u razdoblju od 26. do 29. studenog 2019. godine**.

**U našim kreativnim radionicama**, čiji Vam popis prilažemo u produžetku, Vaši će učenici moći raditi svakoga dana **od 14 sati.** Učenici/ice prijavljene za rad uradionici (prijavnica – u privitku) prvoga dana trebaju doći u 13.30 sati u predvorje Područne škole Centar, Ulica Petra Zrinskog 4, 43 000 Bjelovar. Radionice će trajati do 18 sati svakoga dana, a tijekom četiriju dana naučit ćete osnove rada u pojedinim medijskim izrazima. Završnoga dana, **u petak, 29. studenog 2019., imat ćemo prezentaciju Vaših radova**, u Domu kulture s početkom **u 18 sati.** Prijava na radionicu ne znači automatski i sudjelovanje u njoj, već će učenici povratno dobiti informaciju od voditelja radionice mogu li sudjelovati, zbog ograničenog broja mjesta. Svaku školu molimo da, po radionici, prijavi samo tri svoja darovita i motivirana učenika/ce.

Svoje prijavnice za kreativne radionice, molimo, pošaljite na e-mail adresu: davorka.bacekovic-mitrovic@skole.hr ili na adresu **II. osnovna škola, Ulica Ivana Viteza Trnskog 19**, 43000 Bjelovar, **do 22. studenog 2019. godine**, s naznakom: za 17. dane medijske kulture, a za sve informacije možete se u prijepodnevnim satima obratiti organizatorici DMK 2019., dr. sc. Davorki Bačeković-Mitrović, na broj: 098/49 00 47.

Nužno je da polaznici radionica za snimanje i fotografiju ponesu video kamere i stalke za kameru, odnosno fotoaparate, kako bi nam rad bio brži i efikasniji. Prehrana, nažalost, nije osigurana. Zahvaljujem svim ravnateljima na dugogodišnjoj uspješnoj suradnji, razumijevanju i prepoznavanje kreativnosti svojih učenica i učenika te učiteljica i učitelja.

**Također je nužno da učenici donesu potpisane suglasnosti svojih roditelja za sudjelovanje u radionici i ostalim sadržajima te za objavljivanje foto i video materijala. Pristanak roditelja je obvezan – molim ispuniti privitak suglasnosti za roditelje.**

Veselimo se Vašem dolasku!

**RADIONIČKI** **PROGRAM**

17. DANA MEDIJSKE KULTURE U BJELOVARU,

od 26. do 29. studenog 2019.

**TEMA**: Moja škola - moj ponos!

***Radionice:***

1. **Radionica za snimanje i montažu** **filmova**, voditelj: **Goran Kruno Kukolj, prof. tehničke kulture I Danijela Biškup, učiteljica RN i informatike**
2. **Radionica za digitalni strip** **na njemačkom jeziku**- voditeljica: **Andrea Tukša, učiteljica njemačkoga jezika,**
3. **Radionica za flip-book na engleskom jeziku–** voditeljica: **Nataša Arbutina, učiteljica engleskoga jezika,**
4. **Radionica za digitalni plakat –** voditeljica: **Vesna Janko, prof. geografije, Milka Fofonjka, učiteljica matematike**
5. **Radionica za pisanje scenarija – Vlatka Bily, prof. hrvatskoga jezika**
6. **Radionica za dramsko stvaralaštvo – Ana Kovačić, prof. hrvatskoga jezika**
7. **Radionica za izradu digitalne slikovnice – Jasminka Pribanić Nađ, učiteljica RN,**
8. **Radionica za novinarstvo – voditeljica: Snježana Kos, prof. hrvatskoga jezika,**

**Organizatorica večernje završne priredbe** – voditeljica: **Tanja Grbavac, prof. hrvatskoga jezika.**

U ime Organizacijskoga odbora

17. dana medijske kulture u Bjelovaru:

**dr. sc. Davorka Bačeković-Mitrović**